KOMISJONI ARUANNE EUROOPA PARLAMENDILE JA NÕUKOGULE EDUARUANNE TEISE PÕLVKONNA SCHENGENI INFOSÜSTEEMI (SIS II) ARENDAMISE KOHTA juuli 2011 – detsember 2011 /* COM/2012/0334 final */





SISUKORD 1........... Sissejuhatus.................................................................................................................... 3 2........... Projekti hetkeseis........................................................................................................... 3 2.1. Ülevaade aruandeperioodil tehtud edusammudest................................................................... 3 2.2. Projekti lõpetamise tehniline raamistik..................................................................................... 4 2.3. Ettevalmistused teise vahe-eesmärgi testiks............................................................................. 4 2.4. Ettevalmistused igakülgseks testimiseks................................................................................... 5 2.5. Ettevalmistused süsteemi migratsiooniks.................................................................................. 5 2.6. SIS II võrk............................................................................................................................ 7 2.7. Operatiivjuhtimine.................................................................................................................. 7 2.8. Turvalisus.............................................................................................................................. 7 3........... Juhtimine........................................................................................................................ 8 3.1. Finantsküsimused................................................................................................................... 8 3.2.1. Programmi üldjuhtimise nõukogu......................................................................................... 9 3.2.2. SIS-VISi komitee (SIS II).................................................................................................. 9 3.2.3. Riiklik kavandamine ja koordineerimine............................................................................. 10 3.2.4. Nõukogu.......................................................................................................................... 10 3.2.5. Euroopa Parlament........................................................................................................... 10 4........... Järgmise aruandeperioodi prioriteedid........................................................................... 11 5........... Kokkuvõte................................................................................................................... 11 1. Sissejuhatus Käesolevas eduaruandes kirjeldatakse tööd, mida tehti 2011. aasta teisel poolaastal seoses teise põlvkonna Schengeni infosüsteemi (SIS II) arendamisega ja süsteemist SIS 1+ süsteemi SIS II toimuva migratsiooni ettevalmistamisega. Eduaruanne esitatakse nõukogule ja Euroopa Parlamendile vastavalt nõukogu 24. oktoobri 2008. aasta määruse (EÜ) nr 1104/2008[1] ja nõukogu 24. oktoobri 2008. aasta otsuse 2008/839/JSK, mis käsitleb migratsiooni Schengeni infosüsteemist (SIS 1+) teise põlvkonna Schengeni infosüsteemi (SIS II),[2] artiklile 18. 2. Projekti hetkeseis 2.1. Ülevaade aruandeperioodil tehtud edusammudest 2010. aasta lõpul ja 2011. aasta esimesel poolel tehti märkimisväärselt palju ära nii keskse süsteemi SIS II kui ka liikmesriikide tasandil keskse süsteemi ja riikide süsteemide suhtlemise aluseks olevate lõplike tehniliste spetsifikatsioonide rakendamisel. See oli projekti tehnilise arendamise lõpuleviimise eeltingimus. 2011. aasta teisel poolel viidi edukalt läbi keskse süsteemi ja riikide süsteemide sidususe põhjalik testimine. Nagu iga samalaadse IT-projekti puhul, tuvastati põhjaliku testimise käigus rida probleeme nii kesksel kui ka riikide tasandil. Probleemid olid seotud kolme peamise valdkonnaga: i) riikide tasandil ilmnes mitmes liikmesriigis laiendatud vastavuskontrolli käigus probleeme või viivitusi. Et võtta arvesse täiendavat testimisaega ja hilinemisi laiendatud vastavuskontrolli alustamisel, tuli testimise ajakava pikendada; ii) kesksel tasandil võtsid kesksüsteemi kvalifikatsioonitestid, millesse ei olnud kaasatud liikmesriigid, kauem aega kui esialgu kavandati. Selle mõju üldisele ajakavale suudeti veidi hiljem siiski neutraliseerida; iii) ressursside ebapiisavus SIS II projekti jaoks Strasbourgis asuvas Prantsusmaa andmekeskuses (C.SIS) põhjustas pikki arutelusid SIS 1+ testimisvahendite, mida kirjeldati seoses teise vahe-eesmärgi testi läbiviimisega nõukogu 4. juuni 2009. aasta järeldustes, õigeaegse ettevalmistamise ja kontrollimise teemal. See tekitas muret, sest võis põhjustada kas kogu ajakava parandamatut venimist või vajadust loobuda SIS 1+ vahenditest. Komisjon tegi loetletud probleemide lahendamiseks koostööd liikmesriikide ekspertidega nii programmi üldjuhtimise nõukogus kui ka SIS-VISi komitees, et leida lahendus olukorra parandamiseks, mis võimaldaks muu hulgas projekti sidusrühmadel 2013. aasta esimesse kvartalisse kavandatud käivitamistähtajast kinni pidada. Enamik liikmesriike toetas olukorra parandamiseks pakutud lahendust. 2.2. Projekti lõpetamise tehniline raamistik Katsed Kõnealuseks aruandeperioodiks jõudis projekt SIS II etappi, kus sai läbi viia rea põhjalikke testimiskampaaniaid nii riikide kui ka keskse süsteemi stabiilsuse, toimimisõigsuse ja võimsuse kontrollimiseks. See lähenemisviis hõlmab riikide ja keskse süsteemi komponentide testimist esmalt eraldi (kõnealuse aruandeperioodi kestel) ja seejärel koostoimes (alates järgmisest aruandeperioodist). Liikmesriigid hakkasid pärast riiklikul tasandil vajalike tehniliste täienduste rakendamist kontrollima laiendatud vastavuskontrolli käigus riiklike süsteemide kokkusobivust SIS II spetsifikatsioonidega. Kuna selle testifaasi täitmine kulges üldises ajakavas ettenähtust aeglasemalt, viiakse 2012. aastal läbi täiendav riikliku tasandi testimine. Riikliku tasandi lepingulised ja tehnilised probleemid ei võimaldanud kahel liikmesriigil alustada testimist 2011. aastal. Selle hilinemisprobleemi lahendamiseks algatas komisjon testimisetappide dünaamilise juhtimise, eraldades testikeskkonnad liikmesriikidele niipea, kui need said kättesaadavaks. Ehkki kuni 2011. aasta lõpuni ei peetud laiendatud vastavuskontrolli viivitust projekti rakendamise seisukohalt kriitiliseks, peavad kõik liikmesriigid viima oma laiendatud vastavuskontrolli kampaaniad lõpule 24. maiks 2012, et laiendatud testimine saaks alata üldise ajakava kohaselt. Samaks perioodiks olid kesktasandil kavandatud kvalifikatsioonitestid (ilma liikmesriikideta). Testimiskampaania pidi lõppema septembri lõpuks, kuid ajakava muudeti ja see lõppes 14. detsembriks 2011. Viivituse põhjustas probleem kesksüsteemi ja varukesksüsteemi ühendusega, mis aeglustas süsteemide sünkroniseerimist ja andmevahetust nende vahel, halvendades süsteemi toimivust. Probleemi lahendamiseks oli vaja tehnilisi kohandusi. Nimetatud kohandused tagasid, et varukesksüsteem sisaldas kesksüsteemi rikke korral samu andmeid mis kesksüsteem. Nimetatud kohanduste sisu ei muutnud süsteemi tehnilisi nõudeid, sealhulgas neid, mis käsitlevad süsteemi kättesaadavust, taastumisvõimet ja toimivust, ega mõjutanud riiklikke süsteeme. Järgnevas faasis jätkatakse kesksüsteemi kvalifikatsiooniteste mitme liikmesriigi osalusel. Selle testimise algus on kavandatud 16. jaanuarile 2012 ja see peaks kestma 2012. aasta esimese kvartali lõpuni. Kõik kaheksa osalevat liikmesriiki olid oma vastavustestides nii edukad (mis on järgmise testimisfaasi alustamise eeltingimus), et ei tekkinud kahtlusi võimaluses alustada kvalifikatsiooniteste koos liikmesriikidega. Eespool kirjeldatud viivituste mõju liikmesriikide ja kesksel tasandil oli projekti ajakavas selleks ajaks juba neutraliseeritud. Komisjon koos eesistujariigi ja üldprogrammi juhtimisnõukoguga leidsid võimalusi, kuidas pehmendada, neutraliseerida või kompenseerida nimetatud viivitusi , et SIS II käivitamistähtaeg ei muutuks. 2.3. Ettevalmistused teise vahe-eesmärgi testiks Olulised ettevalmistused teiseks vahe-eesmärgi testiks toimusid mitmes töösuunas. Asjaomaseid testijuhtumeid käsitleva viitedokumendi esitamise tähtajaks määrati 2012. aasta algus. Testitulemuste kontrollimiseks volitas nõukogu töörühm 2011. aasta mais vastavalt nõukogu 2009. aasta juuni järeldustele SIS 1+ arendajaid ja Prantsusmaa ametiasutusi võtma vajalikke meetmeid, et tagada C.SIS mõõtmisvahendite kontrollimine ja kättesaadavus testi jaoks. 2011. aasta septembris teatasid Prantsusmaa (C.SIS) ja SIS 1+ arendajad töörühmale, et nad ei suuda teise vahe-eesmärgi testi jaoks vajalikke vahendeid üldises ajakavas määratud aja jooksul ja mahus kontrollida ega kasutada. Eesistujariik ja komisjon korraldasid mitu tehnilist nõupidamist C.SIS ja SIS 1+ arendajatega, et leida konkreetseid lahendusi ning teemat arutati täiendavalt nõukogu töörühma tasandil. Seistes silmitsi SIS 1+ vahendite puudumisega, analüüsisid komisjoni ja liikmesriikide eksperdid kõiki võimalikke lahendusi. Valdav enamik pooldas kättesaadavate SIS II vahendite (s.o kaks testimisvahendit, mille komisjoni põhiarendaja ja kvaliteedi tagamise eest vastutav arendaja töötasid välja projekti SIS II jaoks) kasutamist. Tuleb rõhutada, et neid SIS II vahendeid nimetati konkreetselt nõukogu 2009. aasta juuni järeldustes koos SIS 1+ vahenditega ning neid kasutati edukalt juba esimese vahe-eesmärgi testi ajal. Lisaks nägi see lahendus ette, et tulevased testietapid ja meetmed korraldatakse ümber, et võimalda viia lõpule riikliku tasandi testimine 2012. aasta maiks ja alustada teise vahe-eesmärgi testi 2012. aasta aprillis. See lahendus muudaks võimalikult vähe projekti jagatud eesmärke: usaldusväärsete testimiskampaaniate läbiviimist, käikulaskmise tähtaja säilitamist 2013. aasta esimeses kvartalis ja negatiivse mõju vältimist SIS 1+’le, vähendades survet C.SIS’i ressurssidele. Lahendust toetas 7. novembril 2011 suur enamik delegatsioone SIS–VISi komitees. Võttes aga arvesse mõne liikmesriigi jätkuvaid kahtlusi justiits- ja siseküsimuste nõukogu 13. detsembri 2011. aasta istungil, püüdis komisjon tugevdada ühist huvi usaldusväärse teise vahe-eesmärgi testiga, kutsudes üles kõiki liikmesriike, kellel on veel kahtlusi SIS II vahendite tehnilistes spetsifikatsioonides ja töökindluses, osalema nende kontrollimises. Sellest hoolimata võib säilitada Prantsusmaa väljatöötatud SIS 1+ testimisvahendeid hilisemaks testimiseks, kui need kättesaadavaks muutuvad. 2.4. Ettevalmistused igakülgseks testimiseks Migratsioonialastes õigusaktides väidetakse, et igakülgne testimine[3] kinnitab eelkõige, et komisjon ja süsteemis SIS 1+ osalevad liikmesriigid on lõpule viinud SIS II andmete töötlemiseks vajalikud tehnilised korraldused, ja näidata, et SIS II toimib vähemalt samal tasemel kui seda tegi SIS 1+. Sellest tulenevalt toimus aruandeperioodil hulk selleteemalisi arutelusid, mis märkisid igakülgse testimise kava ettevalmistamise algust. See kava vaadatakse põhjalikult läbi ja viimistletakse 2012. aasta esimesel poolel, et igakülgne testimine saaks toimuda aasta teisel poolel enne üleminekumeetmeid. 2.5. Ettevalmistused süsteemi migratsiooniks Muunduri testimine Edukaks migratsiooniks süsteemist SIS 1+ süsteemi SIS II luuakse ajutine migratsiooniks vajalik arhitektuur. See hõlmab muundurit andmete muundamiseks kahes suunas praeguse süsteemi C.SIS ja keskse süsteemi SIS II vahel ning mõlema süsteemi sünkroniseerimiseks ajavahemikul, mida liikmesriigid vajavad ühelt süsteemilt teisele üleminekuks[4]. Selline üleminek ühelt arhitektuurilt teisele nõuab märkimisväärset testimist. Selleks oli vaja SIS 1+ testimiskeskkonda. Arvestades, et C.SISis ei ole sellist keskkonda, mis algselt ette nähti, pidi komisjon ostma uue keskkonna ning hulk teste tuli sooritada ja kontrollida. Muundur ise läbis tehase vastuvõtutestid 2011. aasta oktoobris. Pärast vastuvõtmist võeti muundur kasutusele Strasbourgis ja seda testiti SIS II’ga (SIS II süsteemilahenduse testimine), kavatsusega testida järgnevalt SIS 1+’ga. Komisjon paigaldas muundurisse lisaks vajalikud SIS 1+ kommunikatsioonikomponendid ja testis neid – see oli nõutav samm enne muunduri ühendamist SIS 1+’ga. Tehti ettevalmistused muunduri ühendamiseks testikeskkonnaga 2012. aasta alguseks. 2012. aasta esimesel poolel testitakse muundurit SIS 1+ga (kvalifikatsioonitestid) kavatsusega testida konverterit 2012. aasta suvel mõlema süsteemiga korraga. See töö eelneb proovidele liikmesriikidega. Pärast proove on järgmiseks sammuks tegeliku andmeside üleminek süsteemilt SIS 1 süsteemile SIS II 2013. aasta alguses. Ülemineku kavandamine 23. veebruaril 2011 andis SIS-VISi komitee positiivse arvamuse kolme olulise dokumendi kohta, mis on üleminekumeetmete aluseks – SIS II-le üleminekukava, testistrateegia ja testikava. Neist üleminekukava on koostatud liikmesriikide tehnilisi vajadusi arvestades ning see peegeldab neile enimsobivat tehnilist lähenemisviisi. See lähenemisviis ei olnud täielikult kooskõlas üleminekut reguleerivate õigusaktidega. Komisjon kavatseb esitada 2012. aasta alguses õigusraamistiku parandusettepaneku, et ühtlustada õiguslikud sätted nimetatud tehnilise lähenemisviisiga. Liikmesriikidel lasub suur vastutus andmete kvaliteedi tagamise eest. Loomulikult saab süsteemi SIS II üle viia üksnes SIS 1+ kvaliteedieeskirjadele vastavad andmed. SIS 1+ kvaliteedieeskirjadele mittevastavad andmed tuleb enne SIS II-le ümberasumist „puhastada”, sest neid ei saa sobimatus formaadis üle kanda. Eesistujariik Poola on seadnud andmete puhastamise 2011. aasta teise poole prioriteediks. Erikoosolekul arutati, milliseid lähenemisviise mitmed liikmesriigid olid selle olulise meetme puhul võtnud. Komisjon koostab tihedas koostöös liikmesriikidega ülemineku käsiraamatut - dokumenti, milles kirjeldatakse üksikasjalikult üleminekukavas loetletud samme. Käsiraamatus määratletakse rollid ja vastutusalad kogu protsessi vältel ja kirjeldatakse tegelike SISi andmete ülemineku üksikasjalikku ajakava. Selle ülesandega, mille täitmist alustati 2011. aasta detsembris, peab valmis saama 2012. aasta lõpuks. Töörühma koosolekul on liikmesriigid tõstatanud SIRENE migratsiooni küsimuse. Tegemist on liikmesriikide olemasolevate SIS 1+ SIRENE büroo süsteemide vahetamisega uute SIS II SIRENE süsteemide vastu. Migratsiooni käsitlevates õigusaktides on sätestatud, et süsteemis SIS 1+ osalevad liikmesriigid viivad läbi täiendava teabe testid (SIRENE funktsionaalsed testid)[5]. Komisjon toetas liikmesriike nende ettevalmistustes SIRENE büroo süsteemide vahelise andmeside tehniliste spetsifikatsioonide läbivaatamiseks, mis peab toimuma 2012. aasta esimesel poolel. 2.6. SIS II võrk SIS II projekt hõlmab sellise laivõrgu paigaldamist, mis vastab kättesaadavuse, turvalisuse, geograafilise katvuse ja teenuse taseme nõuetele ning võimaldab liikmesriikide süsteemidel suhelda kesksüsteemiga. Operatiiveesmärkidel on liikmesriikidel võrguga nii põhi- kui ka varuliides. Aruandeperioodil aktiveeriti mitme liikmesriigi varuliidesed taas, et valmistuda testideks, mis hõlmavad ümberlülitamist põhi- ja varuserverite vahel. See taasaktiveerimine peab jätkuma 2012. aastal. SIS II reguleerivates põhiõigusaktides kirjeldatakse SIS II andmete ja SIRENE büroo süsteemide vahelise andmeside jaoks mõeldud kommunikatsioonitaristut[6]. Komisjon kinnitas hankemenetlused pärast seda, kui liikmesriigid olid kinnitanud SIS II SIRENE e-postiserveri tehnilised spetsifikatsioonid. E-postiserver paigaldatakse 2012. aasta esimesel poolel, et liikmesriigid saaksid läbi viia täiendava teabe testimise. 2.7. Operatiivjuhtimine Pärast nõukogu ja Euroopa Parlamendi ühisavaldusi SIS II ja VISi õigusaktide vastuvõtmisel tegi komisjon 2009. aasta juunis ettepaneku asutada amet õiguse, vabaduse ja turvalisuse valdkonna suuremahuliste IT-süsteemide operatiivjuhtimiseks. Määrus, millega amet asutatakse, võeti vastu 25. oktoobril 2011[7]. Amet alustab VIS ja EURODAC süsteemi operatiivjuhtimisega seotud ülesannete täitmist 1. detsembril 2012, SIS II operatiivjuhtimisega seotud ülesannete täitmist aga siis, kui see süsteem kasutusele võetakse. Tulevikus saab ametile usaldada ka muid suuremahulisi IT-süsteeme, kui see on sätestatud asjakohastes õigusaktides. 2.8. Turvalisus SIS II võrgu lisaturvalisust käsitleva uuringut esitleti SISVISi komiteele eelmisel aruandeperioodil. Tehti kindlaks kõigile nõuetele vastav tehniline lahendus ja alustati katseprojektiga. Osteti vajalik varustus ja oktoobrist detsembrini 2011 viidi kontrollitud keskkonnas läbi esimene etapp. Kontrolliti kõiki lahenduse tehnilisi võimalusi. Katseprojekti järgmine samm on täiendav testimine, mille jaoks on tarvis kolme vabatahtliku liikmesriigi osalust. Saksamaa ja Austria on juba pakkunud end osalema ja otsitakse veel ühte vabatahtlikku. Eesmärgiks on süsteemi 2012. aasta suveks kavandatud turvalisusauditi edukas läbimine. 3. Juhtimine 3.1. Finantsküsimused SIS II eelarve Aruandeperioodi lõpuks olid komisjoni poolt alates 2002. aastast seoses SIS II projektiga võetud eelarvelised kulukohustused 148 283 233 eurot. Asjaomased lepingud hõlmavad teostatavusuuringuid, SIS II kesksüsteemi arendamist, tuge ja kvaliteedi tagamist, SIS II võrku, operatiivjuhtimise ettevalmistamist Strasbourgis, turvalisust, ettevalmistusi biomeetriaga seotud küsimustes, teabevahetust ja ekspertide lähetuskulusid. Kõnealusest summast on ajavahemikus 2002. aastast kuni 2011. aasta detsembri lõpuni tegelikult välja makstud 95 414 354 eurot. Suurimad kulutused tehti arendamisele (52 336 641 eurot), võrgule (24 983 117 eurot), toele ja kvaliteedi tagamisele (9 492 497 eurot) ning operatiivjuhtimise ettevalmistamisele Strasbourgis ja Sankt Johann im Pongaus (7 077 303 eurot). Eelarve täitmine || 2002. aastast kuni 2011. aasta detsembrini || Juuli – detsember 2011 (eurodes) Kulukohustused || Maksed || Kulukohustused || Maksed Arendamine (HP/Stéria) || 80 593 047 || 51 072 141 || 134 184 || 16 204 913 Arendamine (Atos) || 3 535 041 || 1 264 500 || 3 535 041 || 1 264 500 Tugi ja kvaliteedi tagamine || 13 092 269 || 9 492 497 || 2 129 015 || 900 319 Võrk || 38 526 008 || 24 983 117 || 6 150 053 || 3 462 496 Operatiivjuhtimise ettevalmistamine || 8 965 894 || 7 077 303 || 1 290 179 || 841 246 Julgeolek || 1 358 310 || 217 712 || 4 027 || 0 Uuringud ja konsultatsioonid || 961 131 || 942 261 || 0 || 0 Teavituskampaania || 33 373 || 33 373 || 0 || 0 Ekspertide lähetuskulud || 1 203 286 || 316 577 || 0 || 79 711 Muu || 14 874 || 14 874 || 0 || 0 KOKKU || 148 283 233 || 95 414 354 || 13 242 499 || 22 753 185 Liikmesriikides toimuva arendamise täiendav rahastamine 2010. aasta oktoobris innustas komisjon võtma vajalikke meetmeid, et teha Euroopa Välispiirifondi liikmesriikidele kättesaadavaks riiklike süsteemide arendamise toetamiseks. Seoses sellega suunati Välispiirifondi 2011. aasta finantsprogrammeerimise raames märkimisväärne hulk vahendeid ümber SIS II riiklikesse projektidesse. Enamikul juhtudel oli võimalik mahutada SIS II seotud täiendavad rahastamisvajadused 2011. aasta programmidesse. Siiski ei olnud see kaheksa liikmesriigi puhul võimalik Välispiirifondi assigneeringute piiratuse ja/või vajaduse tõttu katta muid samaväärselt strateegilisi prioriteete nende aastaprogrammides. Seepärast otsustati rahuldada need vajadused Välispiirifondi ühenduse meetmete osast. 2011. aasta lõpuks olid kõik lepingud komisjoni ja asjaomaste liikmesriikide poolt allakirjutatud ning kõigist toetustest 75 % ettemaksud asjaomastele liikmesriikidele tehtud. 3.2. Projektijuhtimine 3.2.1. Programmi üldjuhtimise nõukogu 3. juunil 2010 vastu võetud migratsioonialaste õigusaktide muudatused andsid programmi üldjuhtimise nõukogule ametlikult nõuandeorgani staatuse ja kehtestasid selle ülesandeks toetada keskset SIS II projekti keskse SIS II ja siseriiklike süsteemidega seotud projektide ühtsuse soodustamisel[8]. Programmi üldjuhtimise nõukogul ei ole otsustuspädevust ega volitusi komisjoni või liikmesriikide esindamiseks. Juhtimisnõukogu kohtus aruandeperioodi jooksul 20 korda. 3.2.2. SIS-VISi komitee (SIS II) SIS II väljatöötamisel abistab komisjoni SIS-VIS komitee. 2011. aasta juulist kuni detsembrini kogunes SIS-VISi komitee SIS II-ga seotud tehniliste küsimuste arutamiseks viis korda. Saavutati mitu olulist heakskiitu migratsiooni ja testimise kohta. Lisaks SIS-VISi komitee korrapärastele koosolekutele kutsutakse kokku komitee töörühmi ja korraldatakse liikmesriikide ekspertide osalusel õpikodasid, et arutada tehnilisi üksikasju. Sellistel koosolekutel keskendutakse peamiselt projekti lõppeesmärkidega seotud küsimustele. · Testimiste nõuanderühm esitab SIS-VIS komiteele arvamusi küsimustes, mis on seotud testimiste korraldamise, rakendamise ja tõlgendamisega. Aruandeperioodi jooksul kohtus nõuanderühm 23 korda. · Muudatusi hindav nõukogu annab nõu teatatud vigade parandamise liigituse, kvalifitseerimise ja võimaliku mõju kohta. Kuna kesksüsteemi ajakohastatud tehniliste kirjelduste küsimuses 2010.–2011. aastal kokkuleppele jõudmiseks ja sellele järgneva nõuete stabiliseerimise nimel tehti palju jõupingutusi, ei ole kõnealune töörühm, kes annab ka aru SISVISi komiteele, aruandeperioodil ametlikult kogunenud. Samuti ei peetud nimetatud perioodil ühtki SIS II migratsiooni alast õpikoda/koosolekut. 3.2.3. Riiklik kavandamine ja koordineerimine Komisjoni projektirühmale nõu andmiseks on loodud töörühm, mis koosneb liikmesriikide projektijuhtidest. Projektijuhtide koosolekute eesmärk on arutada kavandamise üksikasju, riske ja tegevust nii projekti kesktasandil kui ka liikmesriikide tasandil. Aruandeperioodi jooksul kohtusid projektijuhid neli korda. 3.2.4. Nõukogu Nõukogu koosolekuid iseloomustas üldiselt positiivne atmosfäär ja koostöövaim. Võttes arvesse projekti äärmiselt tehnilist olemust, pööras komisjon erilist tähelepanu läbipaistvusele, näiteks esitades eesistujariigile 2011. aasta novembris üksikasjaliku kirja. Komisjon pidas vastastikuse mõistmise saavutamiseks kahepoolseid kohtumisi teemadel, mille puhul liikmesriigid küsisid täiendavat selgitust. Sama eesmärk on nõukogu SIS II töökonnal, millesse kuulub ka komisjon ja mis annab nõukogule ülevaate ettevalmistustest liikmesriikide tasandil. Lisaks tunnustasid liikmesriigid vajadust vaadata läbi peamine SIRENE büroo süsteemide vahelist andmevahetust käsitlev tehniline dokument ning kinnitada SIRENE funktsionaalse testimise kavandamise ja haldamise struktuur. Loodi kaks sihtotstarbelist rühma, kuhu kutsuti ka komisjon. Nagu nõukogu järeldustes märgitud ja kooskõlas kõikide projektis osalejate sooviga säilitada täielik läbipaistvus, teavitab komisjon nõukogu korrapäraselt SIS II üldise ajakava rakendamisest ja keskse projekti kuludest. Komisjon osaleb Schengeni infosüsteemi eest vastutavate nõukogu ettevalmistavate organite koosolekutel ja igal nõukogu istungil, mille päevakorras on SIS II. Komisjon on esitanud aruandeid SIS II projekti hetkeseisu kohta ja järgmisena kavandatavate sammude kohta. Komisjon saadab siseriiklikul tasandil projektiga tegelevatele kolleegidele igal nädalal välkaruande, mis sisaldab kokkuvõtet tehnilistest edusammudest. 3.2.5. Euroopa Parlament 2011. aasta lõpus otsustas Euroopa Parlament suunata osa SIS II projekti assigneeringuid EL üldeelarve reservi. Komisjon hoiab Euroopa Parlamenti kursis SIS II-ga seotud edusammudega. Lisaks SIS II õigusaktides[9] sätestatud aruandluskohustuse täitmisele andis komisjon Euroopa Parlamendile jätkuvalt teavet finants-, lepinguliste ja ajakava käsitletavate küsimuste kohta ning projekti hetkeseisu kohta SIS II 2011. aasta assigneeringute reservist vabastamist käsitlevate arutelude raames. Komisjon vastas ka seitsmele parlamendi küsimusele süsteemi SIS II teemadel. 4. Järgmise aruandeperioodi prioriteedid Järgmisel aruandeperioodil, 2012. aasta jaanuarist juuni lõpuni, on seitse põhilist tegevusala: · laiendatud vastavuskontrolli lõpetamine riiklikul tasandil; · kvalifikatsioonitestide lõpetamine koos liikmesriikidega; · esialgsete süsteemi vastuvõtutestide ettevalmistamine ja läbiviimine; · teise vahe-eesmärgi testi ettevalmistamine ja läbiviimine; · igakülgseks testimiseks ettevalmistamine; · turvalisuse katseprojekt ning järgneva testimise ja auditi ettevalmistamine; · SIS II SIRENE e-postiserveri paigaldamine, et liikmesriigid saaksid läbi viia täiendava teabe testimise. 5. Kokkuvõte Nagu intensiivse testimise perioodist eeldati, ilmnes probleeme, mis tuli lahendada nii keskse kui ka riiklike süsteemide puhul. Nende probleemidega tegeleti pragmaatilises koostöös ja need lahendati. SIS II projekt on jätkuvalt ajakavas. Nimetatud meetmed on aluseks reale kriitilistele testidele, mis tuleb läbi viia 2012. aasta jooksul – esialgsed süsteemi vastuvõtutestid, teise vahe-eesmärgi test ja igakülgne testimine. Riiklikul tasandil tõestavad liikmesriigid 2012. aasta esimesel poolel, et nad suudavad omavahel kasutada paigaldatud uut SIRENE e-postiserverit täiendava teabe vahetamiseks. Komisjon ja liikmesriigid jätkavad koostööd, et tagada 2012. aasta suveks SIS II vastavus turvaauditi nõuetele. Peale selle jätkub muunduri läbiviidud testide alusel ettevalmistus migratsiooniks süsteemilt SIS 1+ süsteemile SIS II. I lisa SIS-VISi komitee (SIS II) ja töörühmade koosolekud Aruandeperioodil toimunud koosolekud JUULI 2011 12, 19, 25 || SIS II programmi üldjuhtimise nõukogu 18 || SIS II migratsiooni õpikoda 26 || SIS II liikmesriikide projektijuhtide koosolek 26 || SIS-VISi komitee (SIS II koosolek tehnilistes küsimustes) 11 || SIS II katsestrateegia õpikoda 4, 18, 25 || SIS II katsetamiste nõuanderühma koosolek AUGUST 2011 2, 9, 22 || SIS II programmi üldjuhtimise nõukogu 23 || SIS II liikmesriikide projektijuhtide koosolek 23 || SIS-VISi komitee (SIS II koosolek tehnilistes küsimustes) 1, 15, 22 || SIS II katsetamiste nõuanderühma koosolek SEPTEMBER 2011 2, 9, 16, 22, 30 || SIS II programmi üldjuhtimise nõukogu 23 || SIS-VISi komitee (SIS II koosolek tehnilistes küsimustes) 23 || SIS II liikmesriikide projektijuhtide koosolek 29 || SIS II katsetamiste nõuanderühma koosolek 22 || SIS II (laiendatud) vastavustesti testipõhiseid arendusi käsitlev õpikoda 24 || SIS II migratsiooni õpikoda OKTOOBER 2011 6, 13, 27 || SIS II programmi üldjuhtimise nõukogu 5, 12, 19, 26 || SIS II katsetamiste nõuanderühma koosolek NOVEMBER 2011 10, 18, 24 || SIS II programmi üldjuhtimise nõukogu 25 || SIS-VISi komitee (SIS II koosolek tehnilistes küsimustes) 25 || SIS II liikmesriikide projektijuhtide koosolek 17 || SIS II migratsiooni koosolek 12, 17, 24, 31 || SIS II katsetamiste nõuanderühma koosolek DETSEMBER 2011 1, 8, 15, 28 || SIS II programmi üldjuhtimise nõukogu 23 || SIS II laiendatud vastavustesti õpikoda 29 || SIS-VISi komitee (SIS II koosolek tehnilistes küsimustes) 29 || SIS II liikmesriikide projektijuhtide koosolek 7, 14, 21 || SIS II katsetamiste nõuanderühma koosolek SIS-VISi komitee (SIS II) ja töörühmade koosolekud b) järgmiseks aruandeperioodiks esialgu kavandatud koosolekud JAANUAR 2012 6, 12, 19, 27 || SIS II programmi üldjuhtimise nõukogu 20 || SIS-VISi komitee (SIS II koosolek tehnilistes küsimustes) 20 || SIS II liikmesriikide projektijuhtide koosolek 5, 12, 19, 26 || SIS II katsetamiste nõuanderühma koosolek 14 || SIS II M2 katset ettevalmistav koosolek VEEBRUAR 2012 10, 23 || SIS II programmi üldjuhtimise nõukogu 2 , 9 , 16 , 23 , 30 || SIS II katsetamiste nõuanderühma koosolek MÄRTS 2012 7 , 14 , 21 , 28 || SIS II programmi üldjuhtimise nõukogu 21 || SIS-VISi komitee (SIS II koosolek tehnilistes küsimustes) 21 || SIS II liikmesriikide projektijuhtide koosolek 6 , 13 , 20 , 27 || SIS II katsetamiste nõuanderühma koosolek APRILL 2012 5 , 19 , 26 || SIS II programmi üldjuhtimise nõukogu 24 || SIS-VISi komitee (SIS II koosolek tehnilistes küsimustes) 24 || SIS II liikmesriikide projektijuhtide koosolek 4 , 11 , 18 , 25 || SIS II katsetamiste nõuanderühma koosolek MAI 2012 9 , 16 , 23 , || SIS II programmi üldjuhtimise nõukogu 23 || SIS-VISi komitee (SIS II koosolek tehnilistes küsimustes) 23 || SIS II liikmesriikide projektijuhtide koosolek 8 , 15 , 22 , 29 || SIS II katsetamiste nõuanderühma koosolek JUUNI 2012 7 , 14 , 21 || SIS II programmi üldjuhtimise nõukogu 21 || SIS-VISi komitee (SIS II koosolek tehnilistes küsimustes) 21 || SIS II liikmesriikide projektijuhtide koosolek 6 , 13 , 20 || SIS II katsetamiste nõuanderühma koosolek [1] Nõukogu määrus (EÜ) nr 1104/2008, 24. oktoober 2008, mis käsitleb migratsiooni Schengeni infosüsteemist (SIS 1+) teise põlvkonna Schengeni infosüsteemi (SIS II) (ELT L 299, 8.11.2008, lk 1). [2] Nõukogu otsus 2008/839/JSK, 24. oktoober 2008, mis käsitleb migratsiooni Schengeni infosüsteemist (SIS 1+) teise põlvkonna Schengeni infosüsteemi (SIS II) (ELT L 299, 8.11.2008, lk 43). [3] Nõukogu määruse (EÜ) nr 1104/2008 ja nõukogu otsuse 2008/839/JSK ühine artikkel 8. [4] Nõukogu 24. oktoobri 2008. aasta määruse (EÜ) nr 1104/2008 ja nõukogu otsuse 2008/839/JSK ühise artikli 10 lõige 3. [5] Nõukogu määruse (EÜ) nr 1104/2008 ja nõukogu otsuse 2008/839/JSK ühine artikli 9 lõige 1. [6] Euroopa Parlamendi ja nõukogu 20. detsembri 2006. aasta määruse (EÜ) nr 1987/2006 (mis käsitleb teise põlvkonna Schengeni infosüsteemi (SIS II) loomist, toimimist ja kasutamist) (ELT L 381, 28.12.2006, lk 4) ning nõukogu 12. juuni 2007. aasta otsuse 2007/533/JSK (mis käsitleb teise põlvkonna Schengeni infosüsteemi (SIS II) loomist, toimimist ja kasutamist) (ELT L 205, 7.8.2007, lk 63) ühine artikkel 4. [7] Alusaktid Euroopa Parlamendi ja nõukogu määrus (EL) nr 1077/2011, 25. oktoober 2011, millega asutatakse Euroopa amet õiguse, vabaduse ja turvalisuse valdkonna suuremahuliste IT-süsteemide operatiivjuhtimiseks (ELT L 286, 1.11.2011, lk 1). [8] Nõukogu 3. juuni 2010. aasta määrus (EL) nr 541/2010, millega muudetakse määrust (EÜ) nr 1104/2008, mis käsitleb migratsiooni Schengeni infosüsteemist (SIS 1+) teise põlvkonna Schengeni infosüsteemi (SIS II) (ELT L 155, 22.6.2010, lk 19) ja nõukogu 3. juuni 2010. aasta määrus (EL) nr 542/2010, millega muudetakse otsust 2008/839/JSK, mis käsitleb migratsiooni Schengeni infosüsteemist (SIS 1+) teise põlvkonna Schengeni infosüsteemi (SIS II) (ELT L 155, 22.6.2010, lk 23), millega lisati migratsioonialastesse õigusaktidesse artikkel 17a. [9] Nõukogu määruse (EÜ) nr 1104/2008 ja nõukogu otsuse 2008/839/JSK ühine artikkel 18.